钦定古今图书集成/明伦汇编/官常典/第737卷 > 刘儁
## 钦定古今图书集成/明伦汇编/官常典/第737卷 > 刘儁

按《明外史》本传：“㒞字子奇，江陵人。洪武十八年进士。
除兵部主事，历郎中。遇事善剖决，为太祖所器。二十
八年，擢右侍郎。建文时为侍中。成祖即位，进尚书。成
祖尝谓儁曰：‘鞑靻人任武职者多同名，宜赐姓以别
之’。儁请如洪武故事，编为勘合。于是漠北人皆有姓。
永乐四年，大征安南，以儁参赞军务。儁为人缜密勤”
敏。在军佐画筹策有功，还受厚赉。未几，简定复叛，儁
复出参赞沐晟军务。六年冬，晟与简定战《生厥江》，败
绩。儁袭贼，至大安海口，飓风大作，扬沙画晦，且战且
行，后军不继，贼围之数重，被执不屈，骂贼死。帝为辍
朝。赐赙及葬祭，皇太子、诸王皆遣祭。仁宗即位，复赐
祭。赠少傅，谥“节愍。”官其子奎为给事中。